**Skurdas Lietuvoje**

Lietuvoje, analizuojant skurdą remiamasi skurdo rizikos riba. *Skurdo rizikos riba – sąlyginis pajamų dydis, (*60 procentų ekvivalentinių[[1]](#footnote-1) piniginių disponuojamųjų pajamų medianos[[2]](#footnote-2)) *už kurį mažesnes disponuojamąsias pajamas gaunantys namų ūkiai priskiriami prie skurstančiųjų.*  Ši skurdo riba kinta kiekvienais metais ir yra skirtinga įvairios sudėties namų ūkiams. 1 lentelėje yra pateikiamas skurdo ribos rizikos kitimas vieno ir keturių asmenų namų ūkiams. Kaip matyti iš lentelės 2009 metais skurdo riba buvo daugiau negu 2 kartus padidėjusi lyginant su 2005 metais, Krizės metu, sumažėjus gyventojų pajamoms, skurdo rizikos riba taip pat sumažėjo iki 1452Lt lygio keturių asmenų šeimai ir iki 691Lt. vienam gyvenančiam asmeniui, o2012 metais vėl padidėjo.

**1 lentelė. Lietuvos skurdo rizikos ribos (Lt. per mėnesį vienam namų ūkio nariui):**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2005 | 2006 | 2007 | 2008 | 2009 | 2010 | 2011 | 2012 |
| Vienam gyvenančiam asmeniui | 355 | 437 | 566 | 672 | 831 | 701 | 691 | 749 |
| Namų ūkiui, susidedančiam iš dviejų suaugusių asmenų ir dviejų vaikų iki 14 metų | 746 | 918 | 1188 | 1512 | 1746 | 1472 | 1452 | 1572 |

Statistikos departamento duomenys [www.stat.gov.lt](http://www.stat.gov.lt)

Nubrėžus skurdo ribą, galima matuoti skurdo lygį šalyje.

*Skurdo lygis* arba *skurstančių gyventojų dalis - d*ažniausiai naudojamas rodiklis skurdui apibūdinti, kuris apskaičiuojamas, padalinus gyventojų, kurių pajamos yra žemiau skurdo ribos, skaičių iš bendro gyventojų skaičiaus.

2 lentelė. Skurdo rizikos lygis Lietuvoje (proc. nuo visų gyventojų)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Skurdo lygis pagal skirtingas skurdo ribas: Skurdo riba | 2005 | 2006 | 2007 | 2008 | 2009 | 2010 | 2011 | 2012 |
| Skurdo rizikos lygis | 20,5 | 20,0 | 19,1 | 20,0 | 20,6 | 20,2 | 20.0 | 18,6 |
| Ypač gilus skurdas (žemiau 350 Lt ribos) | 1,0 | 0,8 |  | 1,3 | 1,1 |  |  |  |

Skurdo rizika yra nevienoda skirtinguose pagal užimtumo statusą, narių skaičių ir sudėtį bei kitus požymius namų ūkiuose. 3 lentelėje pateikti 2011-2012 metų duomenys, kurie parodo, kuri namų ūkių dalis skirtingose grupėse skursta.

3 lentelė. Skurdo paplitimo sritys (procentais) 2011- 2012 metais**.**

|  |  |  |  |  |  |
| --- | --- | --- | --- | --- | --- |
| **Pagal gyvenamąją vietą** | **2011** | **2012** | **Pagal užimtumo statusą: 2011 2012** | | |
| Miesto gyventojai: | 14,7 | 13,7 | Dirbantieji | 10,1 | **7,6** |
| Didieji miestai: | 14,1 | 11,3 | Bedarbiai | 53,1 | **54,4** |
| Kiti miestai | 17.9 | 17,3 | Pensininkai | 14,8 | **20,8** |
| Kaimas | 28,4 | 28,5 | Neaktyvūs gyventojai | 29,1 |  |
| **Pagal amžių 2011 2012** | | | **Pagal namų ūkio tipą 2011 2012** | | |
| Vaikai (0-17metų) | 28,7 | 20,8 | vienas gyvenantis asmuo | 25,1 | 31,6 |
| 18-24 (darbingo amžiaus jaunimas) | 24,8 | 20,2 | du suaugę, jaunesni nei 65 metų asmenys be  vaikų | 17,1 | 16,3 |
| 25-49 (darbingo amžiaus) | 30,1 | 17,9 | du suaugę asmenys, bent vienas 65 metų ar vyresnis, be vaikų | 6,6 | 7,6 |
| 50-64 (darbingo amžiaus) | 38,1 |  | trys ir daugiau suaugusių asmenų be vaikų | 10,5 | 12,5 |
| virš 65 metų | 10,1 | 18,7 | vienas suaugęs asmuo su vienu ar daugiau vaikų | 44,0 | 39,2 |
|  |  |  | du suaugę asmenys su vienu vaiku | 15,5 | 12,3 |
|  |  |  | du suaugę asmenys su dviem ar daugiau vaikų | 24,2 | 18,5 |
|  |  |  | trys ar daugiau suaugusių asmenų su vaikais | 14,3 | 15,2 |

Kaip matome iš 3 lentelės dažniausiai skursta (54,4proc.) bedarbių namų ūkiai, Pagal šeimos statusą dažniausiai patiria skurdo riziką vienišos motinos (tėvai), auginantys vaikus (39,2proc.).

Mažiausią riziką skursti patiria didžiųjų miestų (11,3proc.), dirbantys gyventojai (7,6) ir du suaugę asmenys, bent vienas 65 metų ar vyresnis, be vaikų

**3. Skurdo mažinimo priemonės**.

Už savo gyvenimo standartus pirmiausia yra atsakingas pats žmogus. nes nuo jo pasirinkimų iš esmės priklauso kaip jis gyvena. Visgi žmogaus gyvenime yra tam tikri etapai ir situacijos, kai žmogus yra daug labiau pažeidžiamas ir skurdo rizika yra didesnė. Tai taip vadinami socialinės rizikos veiksniai. Prie jų galima priskirti: senatvę, ligą, neįgalumą, nėštumą, kūdikių auginimą, darbo netekimą. Šalies vyriausybės socialinės politikos prerogatyva apsaugoti arba palengvinti gyventojų, patiriančius socialinę riziką, padėtį. Įvairiose šalyse kovos su skurdu priemonės ir būdai yra skirtingi, nevienodi yra ir šios kovos rezultatai. Jungtinių Tautų Organizacija ir Pasaulio Bankas ėmėsi iniciatyvos ištirti įvairių šalių kovos su skurdu patirtį, ją apibendrinti ir pateikti efektyvios politikos kryptis.

2000/2001 m. Pasaulio banko pranešime ,,Puolimas prieš skurdą" siūlomos trys pagrindinės skurdo mažinimo kryptys.

Pirma, remti rinkos mechanizmų tobulinimo iniciatyvas, kurios užtikrina jautresnį socialinės rizikos grupių atžvilgiu ekonomikos augimą. Kitais žodžiais tariant, siekti, kad ekonomikai augant, kartu gerėtų ir nepasiturinčių gyventojų sąlygos.

Antra, politinio ir visuomeninio aktyvumo stiprinimas, kad skurstantieji ar tie, kuriems gresia skurdas, pajėgtų daryti įtaką viešiesiems socialinė politikos sprendimams.

Trečia, stiprinti saugumą nuo socialinių rizikų, netikrumo, atsitiktinių neigiamų veiksnių. Tam turi būti kuriamos ir tobulinamos socialinės apsaugos programos.

Jungtinių Tautų vystymo Programa ypatingai didelį dėmesį ir paramą skiria skurdo analizei ir jo mažinimui. Jos teikiamose rekomendacijose teigiama, kad geriausia skurdo mažinimo strategija -didinti gyventojų pirmines (t.y. darbo) pajamas, nemažinant žmonių kūrybinių pastangų. Kartu šalių vyriausybės raginamos imtis ryžtingų politinių veiksmų, kad pirminės pajamos būtų didinamos ir geriau paskirstomos. Jeigu valdžia palaiko neteisingą išteklių (pavyzdžiui, žemės) paskirstymą nesirūpina užimtumo galimybių didinimu, ji palieka žmones skurde ir trukdo krašto raidai.

2000 m. gegužės 1 d. Lietuvos socialinis komitetas patvirtino Skurdo mažinimo Lietuvoje strategiją ir įteikė ją Prezidentui.

Teikiamoje Strategijoje formuluojama skurdo samprata, skurdo matai, apžvelgiamas skurdo paplitimas ir jo ypatybės Lietuvoje, apibūdinamos skurstančiųjų gyventojų grupės. Remiantis šia informacija pateikiamos dvi skurdo mažinimo kryptys:

* skurdo lygio mažinimas,
* parama silpniausioms gyventojų grupėms.

Skurdo mažinimo Strategijoje buvo keliamas uždavinys iki 2003 m. panaikinti ypač gilų skurdą Lietuvoje. ,,Kiekvienas, stokojantis maisto, neturintis pastogės nakvynei ar pakankamai šiltų drabužių, bus aprūpintas šiomis būtinomis priemonėmis. Kiekvienam bus užtikrinta būtinoji medicinos priežiūra ir kiekvienam vaikui bei paaugliui iki 16 metų amžiaus sudaryta galimybė mokytis."

Strategijoje iškeltas siekis iki 2005 m. sumažinti skurdą, skaičiuojamą pagal santykinę skurdo ribą ne mažiau kaip iki 13 %. Iki 2005 m. sumažinti labiausiai skurstančių socialinių grupių (vienišų tėvų su vaikais, didelių šeimų, bedarbių, žemdirbių) skurdą pagal santykinę skurdo ribą ne mažiau kaip iki 20 %.

Deja šioms prognozės nepasivirtino, o 2008-2009 ekonominė krizė dar labiau komplikavo skurstančių žmonių padėtį. Šiuo metu ypatingai akcentuojamos tokios skurdo mažinimo priemonės[[3]](#footnote-3):

1. Esamų darbo vietų išsaugojimas.

2. Nedirbančių asmenų (re)integracija į darbo rinką.

3. Paramos (saugumo) tinklo šalyje tobulinimas.

*Darbo vietų* *išsaugojimas*.

* viešasis sektorius – tikslinga ekonomikos nuosmukio laikotarpiu apriboti darbuotojų atleidimą, skatinant plėtoti užimtumą pagal lanksčias užimtumo formas (pvz., sutrumpinta darbo diena/savaitė), Siektina ypatingai saugoti labiausiai pažeidžiamas gyventojų grupes (vienišus tėvus, auginančius vaikus, daugiavaikes šeimas, kt.).
* privatus sektorius – siekiant išsaugoti užimtumą, tikslinga plačiau taikyti tokias priemones, kurios lengvintų privačių bendrovių įsipareigojimų naštą: a) mokesčių atidėjimą; b) darbo užmokesčio palaikymo subsidijas konkrečius užsakymus turinčioms įmonėms.

*Nedirbančių* *asmenų* *(re)integracij*a į *darbo rinką*. Kadangi darbo jėgos pasiūla

žymiai viršija paklausą, integracijos priemonės turėtų orientuotis į ilgalaikį

asmenų įdarbinimą. Šiuo laikotarpiu rekomenduojama:

* Plėtoti viešuosius darbus. Plėtojant viešuosius darbus prasminga būtų įtraukti ir nevyriausybines organizacijas, kurios galėtų ne tik įtraukti, bet ir įdarbinti aukštąjį išsilavinimą turinčių bedarbius
* Profesinį mokymą vykdyti žemiausio konkurencingumo darbo rinkoje, t.y., jaunimui iš nepasiturinčių šeimų, neigaliesiems ir kt. žmonėms
* Subsidijuoti žmonių, patiriančių socialinę riziką, (daugiavaikių šeimų, žmonių su negalia, ilgalaikių bedarbių ir kt. ) užimtumą ir įdarbinimą.

Siekiant apsaugoti labiausiai pažeidžiamas gyventojų grupes nuo patekimo i skurdą,

1. Skirtingos sudėties namų ūkių palyginamui naudojama vadinamoji ekvivalentinė skalė, kurioje pirmam namų ūkio nariui sutei­kiamas svoris 1, kiekvienam paskesniam suaugusiajam – 0,5, o kiekvienam vaikui iki 14 metų amžiaus – 0,3. Sudėjus visiems namų ūkio nariams suteiktus svorius gaunamas namų ūkio ekvivalentinis dydis. Pritaikius šią skalę vieno asmens namų ūkio ekvivalentinis dydis lygus 1, o 4 asmenų namų ūkio su dviem vaikais iki 14 m. amžiaus ekvivalentinis dydis – 2,1 (1+0,5+0,3+0,3). [↑](#footnote-ref-1)
2. Piniginių disponuojamųjų pajamų mediana asmeniui yra lygi piniginėms disponuojamosioms pajamoms asmens, esančio pajamų didėjimo tvarka išdėliotos asmenų eilutės viduryje. [↑](#footnote-ref-2)
3. E**konominės krizės ilgalaikių** **pasekmių** **socialinės atskirties situacijai Lietuvoje vertinimas. Vertinimo ataskaita. Vilnius, 2009** EUROPOS KOMISIJOS ATSTOVYBĖ LIETUVOJE [↑](#footnote-ref-3)